Ramborn
Ramborn ass de Markennumm vum Gedrénks vun der lëtzebuergescher Entreprise Ramborn Cider Co., déi virun allem Cider (Viz) produzéiert.

D'Firma mat Sëtz zu Bur (Rouspert-Mompech) gouf 2015 vun dräi Associéë gegrënnt. déi déi al Traditioun vun der Vizproduktioun nees wollten opliewe loossen.

Si schafft mat iwwer 100 Bauerebetriber an der Emgéigend zesummen, déi hir Äppel vu Ramborn presse loossen. Dat dréit indirekt zum Erhale vun de Bongerte mat hiren alen Uebstzorte bäi.

Nieft Viz aus Äppel an haaptsächlech dräi Varianten produzéiert Ramborn och deeës aus Bieren (Perry) an aus Quidden, ma och Jusen, Drëppen an Esseger.

Den Numm "Ramborn" ass e Portmanteau-Wuert, zesummegesat aus Rambo, enger aler Äppelzort, a Born, den Numm vum Duerf op däitsch.

Lëtzebuergesch Entreprisen
Gedrénksmarken